CELEX: 32004R0920
Language: lt
Date: 2004-04-29 00:00:00
Title: 2004 m. balandžio 29 d. Komisijos reglamentas (EB) Nr. 920/2004, iš dalies keičiantis Reglamentą (EB) Nr. 2550/2001, nustatantį išsamias Tarybos reglamento (EB) Nr. 2529/2001 dėl bendro avienos ir ožkienos rinkos organizavimo priemokų schemos taikymo taisykles ir iš dalies keičiantis Reglamentą (EB) Nr. 2419/2001 dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo į Europos Sąjungą

Svarbus teisinis pranešimas

|

32004R0920

Oficialusis leidinys L 163 , 30/04/2004 p. 0092 - 0093

		Komisijos reglamentas (EB) Nr. 920/20042004 m. balandžio 29 d.iš dalies keičiantis Reglamentą (EB) Nr. 2550/2001, nustatantį išsamias Tarybos reglamento (EB) Nr. 2529/2001 dėl bendro avienos ir ožkienos rinkos organizavimo priemokų schemos taikymo taisykles ir iš dalies keičiantis Reglamentą (EB) Nr. 2419/2001 dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo į Europos SąjungąEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį, ypač jos 2 straipsnio 3 dalį,atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 57 straipsnio 2 dalį,kadangi:(1) Dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos (toliau – naujos valstybės narės) stojimo į Europos Sąjungą Komisijos reglamente (EB) Nr. 2550/2001 [1] reikia padaryti kelis techninius patikslinimus.(2) Reglamento (EB) Nr. 2550/2001 2 straipsnio 2 dalis numato, kad kiekviena valstybė narė privalo nustatyti laikotarpį paraiškoms dėl priemokų už avis ir ožkas pateikti. Atsižvelgiant į tai, kad naujos valstybės narės turi įstoti į Europos Sąjungą 2004 m. gegužės 1 d., joms turi būti suteikta teisė nustatyti atskirą paraiškų dėl priemokų pateikimo tvarkaraštį 2004 metams, atitinkamai suderinant taisykles dėl pranešimų.(3) Reglamento (EB) Nr. 2550/2001 I priedas turi būti iš dalies pakeistas, siekiant atsižvelgti į Kipro, Slovėnijos ir Slovakijos ožkų kaimenes,PRIĖMĖ ŠĮ REGLAMENTĄ:1 straipsnisReglamentas (EB) Nr. 2550/2001 iš dalies keičiamas taip:(a) 2 straipsnio 2 dalyje pridedama ši pastraipa:"2004 metams Malta ir Slovėnija gali nustatyti laikotarpį, prasidedantį ne anksčiau, nei 2003 m. Stojimo sutarties įsigaliojimo dieną ir trunkantį ne ilgiau kaip 31 dieną."(b) 18 straipsnyje pridedama ši antra pastraipa:"Maltos ir Slovėnijos atveju pirmoje pastraipoje minima informacija pateikiama iki 2004 m. rugpjūčio 30 d."(c) I priedas pakeičiamas šio reglamento priedu.2 straipsnisTuo atveju, jei įsigalioja Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartis, šis Reglamentas įsigalioja jos įsigaliojimo dieną.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2004 m. balandžio 29 d.Komisijos varduFranz FischlerKomisijos narys[1] OL L 341, 2001 12 22, p. 105. Reglamentas su paskutiniais pakeitimas, padarytais Reglamentu (EB) Nr. 2307/2003 (OL L 342, 2003 12 30, p. 11).--------------------------------------------------PRIEDAS"I PRIEDASRegionai, atitinkantys reikalavimus priemokoms už ožkas gauti1. Vokietija: visos kalnuotos vietovės, apibrėžtos Reglamento (EB) Nr. 1257/1999 18 straipsnyje;2. Graikija: visa šalies teritorija;3. Ispanija: autonominiai regionai: Andalūzija, Aragonas, Balearų salos, Kastilija - La Manča, Kastilija ir Leonas, Katalonija, Estremadūra, Galisija (išskyrus La Coruca ir Lugo provincijas), Madridas, Mursija, Riocha, Autonominė Valensijos Provincija, Kanarų salos ir visos kalnuotos vietovės, apibrėžtos Reglamento (EB) Nr. 1257/1999 18 straipsnyje ir esančios už minėtų regionų ribų;4. Prancūzija: Korsika, užjūrio teritorijos ir visos kalnuotos vietovės, apibrėžtos Tarynos reglamento (EB) Nr. 1257/1999 18 straipsnyje, esančios už šių regionų ribų;5. Italija: Lacijus, Abrucis, Molizė, Kampanija, Apulija, Bazilikata, Kalabrija, Sicilija, Sardinija ir visos kalnuotos vietovės, apibrėžtos Reglamento (EB) Nr. 1257/1999 18 straipsnyje ir esančios už šių regionų ribų;6. Kipras: visa šalies teritorija;7. Austrija: visos kalnuotos vietovės, apibrėžtos Reglamento (EB) Nr. 1257/1999 18 straipsnyje;8. Portugalija: visa šalies teritorija, išskyrus Azorų salas;9. Slovėnija: visa šalies teritorija;10. Slovakija: visos kalnuotos vietovės, apibrėžtos Reglamento (EB) Nr. 1257/1999 18 straipsnyje."--------------------------------------------------